- Hindi News
- National
- सर्वब्राह्मण समाज का बनेगा भवन, 45 लोगों ने जमीन के लिए दिए 45 लाख, समाज के हर व्यक्ति के सहयोग से तैया
सर्वब्राह्मण समाज का बनेगा भवन, 45 लोगों ने जमीन के लिए दिए 45 लाख, समाज के हर व्यक्ति के सहयोग से तैयार होगी बिल्डिंग
सर्वब्राह्मण समाज के खुद के भवन का सपना तीन साल बाद अब साकार होगा। जब जमीन खरीदने की बारी आई तो समाज के ही 45 लोगों ने मिलकर 45 लाख रुपए इकट्ठा कर दिए, समाज ने इन रुपयों से जमीन खरीदी। समाज के सभी लोगों का भवन है, ऐसे में तैयारी हैं कि समाज का हर व्यक्ति इसके लिए जो भी संभव हो वह राशि दे। उसी राशि से भवन का निर्माण किया जाएगा। दो साल में यह निर्माण कार्य पूरा हो जाएगा।
अभी तक ब्राह्मण उपवर्गों के अलग-अलग समाज भवन हैं। शहर में सर्वब्राह्मण समाज का यह पहला भवन है। तीन साल से इस सामूहिक भवन के लिए प्रयास किए जा रहे थे। सुपर कॉरिडोर पर जब जमीन देखी और रुपयों की बारी आई तो सर्वब्राह्मण समाज से जुड़े 45 लोग आगे आए। इन्होंने एक बीघा जमीन के लिए 45 लाख रुपए दिए। समाज अब जल्द ही इस जमीन की रजिस्ट्री करवाएगा। इसके बाद भवन निर्माण शुरू होगा, जिसमें एक करोड़ रुपए खर्च आएगा। सर्वब्राह्मण समाज के सचिव पं. विकास अवस्थी के अनुसार यह भवन किसी पदाधिकारी-सदस्य का न होकर सर्वब्राह्मण समाज का है। ऐसे में समाज के हर व्यक्ति का इसमें योगदान हो, इसके लिए प्रयास किए जा रहे हैं। समाज के सभी 1729 सदस्यों के साथ सर्वब्राह्मण समाज के ज्यादा से ज्यादा लोगों से सहयोग राशि जुटाई जाएगी।
छात्रों के लिए होस्टल भी करेंगे तैयार
छात्रवृत्ति के लिए 10% छात्रों की संख्या बढ़ाएंगे
भवन निर्माण के लिए समाजजनों की बैठक भी हुई। समाज के अध्यक्ष पं. सत्यनारायण सत्तन की मौजूदगी में विचार-विमर्श कर यह निर्णय लिए गए। साथ ही समाज के आगामी कार्यक्रमों की रूपरेखा तय की गई। समाज द्वारा दी जाने वाली छात्रवृत्ति के लिए इस बार 10 प्रतिशत बच्चों की संख्या बढ़ाने का निर्णय भी लिया है, ताकि ज्यादा से ज्यादा छात्रों को फायदा मिल सकें।
इस एक बीघा जमीन पर समाज का ऑफिस, हॉल और छात्रों के लिए होस्टल बनाया जाएगा। होस्टल बनाने का उद्देश्य यह है कि शहर में बाहर से आने वाले समाज के छात्र पढ़ाई के लिए परेशान न हों और उन्हें आसानी से एक सुविधाजनक जगह मिल जाए। इसके अलावा यहां शादियां भी हो सकेंगी और अन्य मांगलिक कार्य के लिए भी जगह मिल सकेगी। समाज के लोगों को नाममात्र शुल्क में जगह दी जाएगी और जिन परिवारों की आर्थिक स्थिति अच्छी नहीं होगी, उन्हें नि:शुल्क जगह उपलब्ध करवाई जाएगी। इससे शहर में पढ़ाई के लिए बाहर से आने वाले छात्रों को परेशानी नहीं होगी।
1729 सदस्यों के साथ सर्वब्राह्मण समाज के लोग सहयोग से जुटाएंगे राशि
सामूहिक प्रयास
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva